29/03/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 159/2009

Resolución do 2 de marzo de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Ordes (expediente IN407A 159/2009). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171- A Coruña. Denominación: L. M. T. S., C. T. C., RBT., Fraga da Galiña II. Situación: Ordes. Características técnicas: Liña eléctrica de media tensión subterránea, a 20 kV, de 620 m de lonxitude, en condutor RHZ1 de 240 mm 2 Al, coa orixe no paso aéreo-subterráneo proxectado en apoio a intercalar na L. M. T. A. SIG-802 existente entre C. T. Fraga da Galiña (Expte.32.171) e C. T. Seat (particular) e final no C. T. C. proxectado en Fraga da Galiña II. Centro de transformación de manobra exterior compacto (C. T. C.) e envolvente de formigón de potencia 160 kVA, con relación de transformación de 20/0,4-0,23 V. Rede de baixa tensión de 1.536 m de lonxitude, en condutor XZ1 e RZ. Concello de Ordes. Resultan os seguintes feitos: Primeiro. –A petición someteuse a información pública por Acordo do 26 de outubro de 2009, do Departamento Territorial, publicada no DOG do 3 de decembro de 2009, no BOP de A Coruña do 19 de novembro de 2009 e no diario La Voz de Galicia de 6 de novembro de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Marco Raul Bajjou Culqui, propietario do predio n.° 2, solicita que o centro de transformación non se instale no predio porque anula a edificabilidade da mesma. En caso de ter que instalalo non se faga no extremo da mesma para que as perdidas ocasionadas sexan compartidas entre dous predios. Solicita fágase unha boa valoración polas perdidas ocasionadas. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte: Que o terreo no que se instala o centro de transformación é solo non urbanizable e segundo Real Decreto 2/2008, de 20 de xuño, o solo no que se encontra esta parcela está en situación de solo rural e en este tipo de solo están prohibidas as parcelacións urbanísticas dos terreos. Segundo o apartado 5 do artigo n.° 47 do R. D. 1955/2000, de 1 de decembro, no suposto de actuacións urbanísticas, o solo destinado ao C. T. non computará a efectos de volumetría. O prexuízo que se Ile ocasione será valorado no seu momento polo Xurado de Expropiación de Galicia, que establecerá o prezo xusto. En canto á solicitude de modificar a ubicación do centro de transformación indicar que con data 11 de setembro de 2009 presentouse un anexo I ao proxecto, no que se recolle a modificación da localización do C. T., segundo o establecido polo Concello de Ordes no seu escrito de 2 de xullo de 2009, no que se sinala que o centro de transformación deberá de gardar un recadro mínimo de 5 metros aos lindeiros e de 8 metros ao eixe do camiño. Notificase a Don Antonio Fernández Regos a variación da afección, segundo o anexo 1 do proxecto. Non presenta nova alegación. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión ao C. T. C. Fraga da Galiña II e a ubicación deste transformador cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, lago de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e anexo e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 2 de marzo de 2010. Tristana Moraleja Gómez Xefa territorial da Coruña